Конкурста еңеүселәрҙе бүләкләү тантанаһы сиктәрендә был юлы "Рәсәйҙең сифатлы матбуғаты һәм уның үҫеш перспективалары” тип аталған 5-се Эшлекле форум үтте. Форум эшендә федераль һәм төбәк киң мәғлүмәт саралары етәкселәре, Дәүләт Думаһы, РФ субъекттары министрлыҡтарыһәм департаменттары, Рәсәй журналистар союзы, йәмәғәт ойошмаларывәкилдәре, медиаэксперттар ҡатнашты. Бөгөнгө ябай булмаған шарттарҙа гәзит-журналдарҙы нисек һаҡлап ҡалырға, "Рәсәй почтаһы” менән хеҙмәттәшлек өлкәһендәге ҡатмарлыҡтарҙы нисек хәл итергә –дөйөм алғанда, ошолар тураһында һүҙ барҙы форумда. Редакцияларҙа штаттар ҡыҫҡарыу арҡаһында урамда ҡаласаҡ60 меңләп хеҙмәткәрҙең яҙмышы тураһында борсолоу белдерелде.Журналист һөнәренең абруйын ҡайтарыу тураһында ла һәр сығышта ниндәйҙер фекерҙәр яңғыраны. "Журналист” журналының баш мөхәррире Геннадий Мальцевтың сығышында ошо юҫыҡта бына нимәләр һыҙыҡ өҫтөнә алынды:”Социологтар тикшереү үткәреп, 2020-2030 йылдарҙа кәрәкмәгәндәр рәтенә инәсәк профессияларҙы асыҡлаған, - тине Геннадий Петрович. – Нотариус, риэлтер, банк операцияларыхеҙмәткәре рәтендә журналист та ана шундай кәрәкмәгән интеллектуаль һөнәрҙәр реестрына инә. Беҙ быны теләмәйбеҙ. Тимәк, бөгөн һәр уҡыусы өсөн көрәшергә, уларҙы үҙебеҙгә нығыраҡ ылыҡтырырға тейешбеҙ. Журналист оҫталығы конкурстары, "Матбуғаттың алтын фонды”конкурсы уларҙың иң абруйлыһы, әлбиттә, ошо маҡсатҡа йүнәлдерелгән дә инде. Ә был бәйгелә иң яҡшылар еңә. Улар күп булырға тейеш. Шуның өсөн, һиңә өндәшәм, коллега: намыҫлы бул, ҡыҙыҡлы, стандарт булмаған фекерҙәр ҡор, хәҡиҡәткә хеҙмәт ит – ул саҡта уҡыусылар һиңә үҙенән-үҙе ылығыр...”